ddrg/super_eurlex huggingface dataset:
C 391/18

Sklep predsednika Splošnega sodišča z dne 22. julija 2021 – CCPL in drugi/Komisija

(Zadeva T-130/21 R)

(Začasna odredba - Konkurenca - Omejevalni sporazumi - Trg živilske embalaže za prodajo na drobno - Sklep o naložitvi glob - Finančno poroštvo - Smernice o načinu določanja glob iz leta 2006 - Plačilna sposobnost - Predlog za odlog izvršitve - Neobstoj fumus boni juris)

(2021/C 391/25)

Jezik postopka: italijanščina

Stranke

Tožeče stranke: CCPL – Consorzio Cooperative di Produzione e Lavoro SC (Reggio d’Émilie, Italija), Coopbox Group SpA (Bibbiano, Italija), Coopbox Eastern s.r.o. (Nové Mesto nad Váhom, Slovaška) (zastopnika: E. Cucchiara in E. Rocchi, odvetnika)

Tožena stranka: Evropska komisija (zastopnika: P. Rossi in T. Baumé, agenta)

Predmet

Predlog na podlagi členov 278 in 279 PDEU za odlog izvršitve Sklepa Komisije C(2015) 8940 final z dne 24. junija 2015 v zvezi s postopkom na podlagi člena 101 PDEU in člena 53 Sporazuma EGP glede CCPL – Consorzio Cooperative di Produzione e Lavoro SC, Coopbox Group SpA in Coopbox Eastern s.r.o. (Zadeva AT.39563 – živilske embalaže za prodajo na drobno) v delu, v katerim je bilo z njim tožečim strankam naloženo, naj zagotovijo finančno poroštvo ali opravijo začasno plačilo naloženih glob.

Izrek

1. Predlog za izdajo začasne odredbe se zavrne.
Sklep Splošnega sodišča z dne 22. novembra 2022 – Validity/Komisija

(Zadeva T-640/20) (1)

(Ničnostna tožba - Dostop do dokumentov - Uredba (ES) št. 1049/2001 - Dokumenti v zvezi s projektom razpisa za zbiranje predlogov, ki ga sofinancira ESRR - Dokumenti iz države članice - Delna zavrnitev dostopa - Razkritje po vložitvi tožbe - Prenehanje pravnega interesa - Delna ustavitev postopka - Predlog za prilagoditev tožbe - Delna nedopustnost)

(2023/C 35/75)

Jezik postopka: angleščina

Stranki

Tožeča stranka: Validity Foundation – Mental Disability Advocacy Centre (Budimpešta, Madžarska) (zastopnika: B. Van Vooren in R. Oyarzabal Arigita, odvetnika)

Tožena stranka: Evropska komisija (zastopnika: K. Herrmann in A. Spina, agenta)

Predmet

Tožeča stranka s tožbo na podlagi člena 263 PDEU predlaga razglasitev ničnosti, prvič, Sklepa Komisije C(2020) 5540 final z dne 6. avgusta 2020, s katerim ji je Komisija zavrnila dostop do dokumentov v zvezi s projektom razpisa za zbiranje predlogov, ki so ga pripravili madžarski organi, in drugič, Sklepa Komisije C(2021) 2834 final z dne 19. aprila 2021, s katerim ji je Komisija dopustila dostop do navedenih dokumentov.

Izrek

1. O predlogu za razglasitev ničnosti Sklepa Evropske komisije C(2020) 5540 final z dne 6. avgusta 2020, s katerim je Komisija organizaciji Validity Foundation – Mental Disability Advocacy Centre zavrnila dostop do dokumentov v zvezi s projektom razpisa za zbiranje predlogov, ki so ga pripravili madžarski organi, ni več treba odločiti.

2. V preostalem se tožba zavrne.

3. Vsaka stranka nosi svoje stroške.

(1) UL C 9, 11.1.2021.
2.

Alteryx, Inc. in Allocate Software Ltd nosita svoje stroške in vsaka polovico stroškov, ki jih je priglasil Urad Evropske unije za intelektualno lastnino (EUIPO).
Sklep Splošnega sodišča z dne 8. junija 2021 – Price/Svet

(Zadeva T-231/20) (1)

(Ničnostna tožba - Območje svobode, varnosti, pravice - Sporazum o izstopu Združenega kraljestva iz Unije in Euratoma - Sklep Sveta o sklenitvi Sporazuma o izstopu - Državljani Združenega kraljestva - Izguba državljanstva Unije - Neobstoj posamičnega nanašanja - Neregulativni akt - Nedopustnost)

(2021/C 310/36)

Jezik postopka: francoščina

Stranki

Tožeča stranka: David Price (Le Dorat, Francija) (zastopnik: J. Fouchet, odvetnik)

Tožena stranka: Svet Evropske unije (zastopniki: M. Bauer, R. Meyer in M.-M. Joséphidès, agenti)

Predmet

Predlog na podlagi člena 263 PDEU za razglasitev delne ničnosti Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL 2020, L 29, str. 7) na eni strani in Sklepa Sveta (EU) 2020/135 z dne 30. januarja 2020 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL 2020, L 29, str. 1) na drugi.

Izrek

1. Tožba se zavrže kot nedopustna.

2. Postopek v zvezi s predlogom za intervencijo Evropske komisije se ustavi.

3. David Price poleg svojih stroškov nosi stroške, ki so nastali Svetu Evropske unije, vključno s stroški v zvezi s postopkom za izdajo začasne odredbe, razen stroškov, ki se nanašajo na predlog za intervencijo.

4. D. Price, Svet in Komisija nosijo svoje stroške v zvezi s predlogom za intervencijo.

(1) UL C 209, 22.6.2020.
Sklep Splošnega sodišča z dne 17. marca 2021 – 3M Belgium/ECHA

(Zadeva T-160/20) (1)

(Ničnostna tožba - REACH - Identifikacija perfluorobutanske sulfonske kisline (PFBS) in njenih soli kot snov, ki vzbuja veliko zaskrbljenost - Vključitev na seznam snovi, ki bodo morda vključene v Prilogo XIV k Uredbi (ES) št. 1907/2006 - Rok za vložitev tožbe - Člen 59(10) Uredbe št. 1907/2006 - Člen 59 Poslovnika - Nedopustnost)

(2021/C 182/72)

Jezik postopka: angleščina

Zadeva

Tožeča stranka: 3M Belgium (Diegem, Belgija) (zastopnika: J.-P. Montfort in T. Delille, odvetnika)

Tožena stranka: Evropska agencija za kemikalije (zastopniki: M. Heikkilä, W. Broere in T. Zbihlej, agenti)

Predmet

Predlog na podlagi člena 263 PDEU za razglasitev ničnosti Sklepa ECHA z dne 16. januarja 2020 (ECHA/01/2020) glede vključitve perfluorobutanske sulfonske kisline (PFBS) in njenih soli na seznam snovi, ki bodo morda vključene v Prilogo XIV k Uredbi (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL 2006, L 396, str. 1).

Izrek

1. Tožba se kot nedopustna zavrže.

2. Postopek s predlogom za intervencijo Sveta evropske kemijske industrije (CEFIC) se ustavi.

3. Družba 3M Belgium nosi svoje stroške in stroške Evropske agencije za kemikalije (ECHA), razen tistih, ki se nanašajo na predlog za intervencijo.

4. Družba 3M Belgium, ECHA in CEFIC nosijo svoje stroške v zvezi s predlogom za intervencijo.

(1) UL C 201, 15.6.2020.
2.

Družbi Tikal Marine Systems GmbH in Ultra Safety Systems Inc. nosita vsaka svoje stroške in polovico stroškov Urada Evropske unije za intelektualno lastnino (EUIPO).
C 62/35

Sklep predsednika Splošnega sodišča z dne 31. decembra 2020 – Aurubis/Komisija

(Zadeva T-729/20 R)

(Začasna odredba - Direktiva 2003/87/ES - Sklep 2011/278/EU - Sistem za trgovanje s pravicami do emisije toplogrednih plinov - Predlog za izdajo začasnih odredb - Neobstoj nujnosti)

(2021/C 62/45)

Jezik postopka: nemščina

Stranki

Tožeča stranka: Aurubis AG (Hamburg, Nemčija) (zastopnika: S. Altenschmidt in J. Hoss, odvetnika)

Tožena stranka: Evropska komisija (zastopnika: B. De Meester in G. Wils, agenta)

Predmet

Predlog na podlagi člena 279 PDEU in člena 156 Poslovnika Splošnega sodišča, da se Komisiji naloži prenos 1 154 794 pravic do emisije na račun naprave tožeče stranke najpozneje do 31. decembra 2020.

Izrek

1. Predlog za izdajo začasne odredbe se zavrne.
Sklep predsednika Splošnega sodišča z dne 11. septembra 2020 – Datax/REA

(Zadeva T-381/20 R)

(Začasna odredba - Sporazumi o nepovratnih sredstvih, sklenjeni v okviru Sedmega okvirnega programa za raziskave, tehnološki razvoj in predstavitvene dejavnosti (2007 – 2013) - Vračilo izplačanih zneskov - Predlog za izdajo začasnih odredb - Neobstoj nujnosti)

(2020/C 399/52)

Jezik postopka: angleščina

Stranki

Tožeča stranka: Datax sp. z o.o. (Wroclaw, Poljska) (zastopnik: J. Bober, odvetnik)

Tožena stranka: Izvajalska agencija za raziskave (zastopniki: S. Payan-Lagrou in V. Canetti, agenta, skupaj z M. Le Berrem, odvetnik)

Predmet

Predlog na podlagi členov 278 in 279 PDEU za odlog izvršitve akta Izvajalske agencije za raziskave (REA) Ares(2019) 7018535 z dne 13. novembra 2019 v zvezi s projektom 261659 (HELP) in projektom 286822 (GreenNets), ki se nanaša na zavrnitev in izterjavo upravičenih stroškov ter opomine, izdane na podlagi tega akta.

Izrek

1. Predlog za izdajo začasne odredbe se zavrne.
C 163/32

Sklep Splošnega sodišča z dne 5. marca 2021 – Aquind in drugi/Komisija

(Zadeva T-885/19) (1)

(Ničnostna tožba - Energija - Vseevropska energetska infrastruktura - Uredba (EU) št. 347/2013 - Prenos pooblastila na Komisijo - Člen 290 PDEU - Delegirani akt o spremembi seznama projektov skupnega interesa Unije - Narava akta v obdobju, v katerem mu lahko Parlament in Svet nasprotujeta - Akt, zoper katerega ni pravnega sredstva - Očitna nedopustnost)

(2021/C 163/42)

Jezik postopka: angleščina

Stranke

Tožeče stranke: Aquind Ltd (Wallsend, Združeno kraljestvo), Aquind Energy Sàrl, (Luxembourg, Luksemburg), Aquind SAS (Rouen, Francija) (zastopniki: S. Goldberg, C. Davis, J. Bille, solicitors, in E. White, odvetnik)

Tožena stranka: Evropska komisija (zastopniki: O. Beynet, Y. Marinova in B. De Meester, agenti)

Intervenientke v podporo tožene stranke: Zvezna republika Nemčija (zastopniki: J. Möller, D. Klebs, S. Heimerl in S. Costanzo, agenti), Kraljevina Španija (zastopnik: J. Ruiz Sánchez, agent), Francoska republika (zastopniki: A.-L. Desjonquères, C. Mosser in A. Daniel, agenti)

Predmet

Predlog na podlagi člena 263 PDEU za razglasitev ničnosti Delegirane uredbe Komisije (EU) 2020/389 z dne 31. oktobra 2019 o spremembi Uredbe (EU) št. 347/2013 Evropskega parlamenta in Sveta v zvezi s seznamom projektov skupnega interesa Unije (UL 2020, L 74, str. 1).

Izrek

1. Tožba se zavrže kot očitno nedopustna.

2. Družbe Aquind Ltd, Aquind Energy Sàrl in Aquind SAS nosijo svoje stroške in stroške Komisije, vključno s stroški postopka za izdajo začasne odredbe.

3. Zvezna republika Nemčija, Kraljevina Španija in Francoska republika nosijo svoje stroške.

(1) UL C 68, 2.3.2020.
Sklep Splošnega sodišča z dne 8. oktobra 2020 – Coppo Gavazzi in drugi/Parlament

(Združene zadeve od T-389/19 do T-394/19, T-397/19, T-398/19, T-403/19, T-404/19, T-406/19, T-407/19, od T-409/19 do T-418/19, od T-420/19 do T-422/19, od T-425/19 do T-427/19, od T-429/29 do T-432/19, T-435/19, T-436/19, od T-438/19 do T-442/19, od T-444/19 do T-446/19, od T-448/19 do T-454/19, T-463/19 in T-465/19) (1)

(2021/C 9/48)

Jezik postopka: italijanščina

Predsednik osmega razširjenega senata je odredil izbris zadeve T-449/19.

(1) UL C 270, 12.8.2019.
Sklep Splošnega sodišča z dne 9. septembra 2020 – IMG/Komisija

(Zadeva T-645/19) (1)

(Ničnostna tožba - Mednarodno sodelovanje - Izvrševanje proračuna Unije v okviru posrednega upravljanja - Izvršitev sodbe Sodišča - Dopis Komisije, s katerim se zahteva predložitev določenih dokumentov - Akt, zoper katerega ni pravnega sredstva - Pripravljalni akt - Nedopustnost - Ničnostna tožba - Tesna zveza s predlogi za razglasitev ničnosti - Litispendenca - Nedopustnost - Neupoštevanje obličnostnih zahtev - Člen 76(d) Poslovnika - Očitna nedopustnost)

(2020/C 378/44)

Jezik postopka: francoščina

Stranki

Tožeča stranka: International Management Group (IMG) (Bruselj, Belgija) (zastopnika: L. Levi in J.-Y. de Cara, odvetnika)

Tožena stranka: Evropska komisija (zastopnika: J. Baquero Cruz in J. Norris, agenta)

Predmet

Prvič, predlog na podlagi člena 263 PDEU za razglasitev ničnosti dopisa Komisije z dne 18. julija 2019 s katerim je slednja v okviru izvršitve sodbe z dne 31. januarja 2019, International Management Group/Komisija (C-183/17 P in C-184/17 P, EU:C:2019:78) tožečo stranko pozvala k temu, da predloži določene dokumente in, drugič, predlog na podlagi člena 268 PDEU za povračilo škode, ki naj bi jo tožeča stranka utrpela zaradi tega dopisa in ker so bile s to sodbo za nične razglašene odločbe Komisije.

Izrek

1. Tožba se zavrne.

2. Družbi International Management Group (IMG) se naloži plačilo stroškov.

(1) UL C 399, 25.11.2019.
4.

H. E. Walker, J. A. Cording, D. E. Watson, C. D. Randolph in M. C. Strawson, Parlament, Svet, Kraljevina Španija in Komisija nosijo vsak svoje stroške, ki se nanašajo na predloge za intervencijo.
C 209/28

Sklep Splošnega sodišča z dne 30. aprila 2020 – ArcelorMittal Bremen/Komisija

(Zadeva T-623/19) (1)

(Tožba zaradi nedelovanja - Direktiva 2003/87/ES - Sistem za trgovanje s pravicami do emisije toplogrednih plinov - Sklep 2011/278/EU - Prehodna pravila za usklajeno brezplačno dodelitev pravic do emisije - Sprememba preglednice nacionalnih dodelitev glede Nemčije za obdobje od 2013 do 2020 - Bistveno povečanje zmogljivosti - Prenehanje obstoja predmeta spora - Ustavitev postopka)

(2020/C 209/38)

Jezik postopka: nemščina

Stranki

Tožeča stranka: ArcelorMittal Bremen GmbH (Bremen, Nemčija) (zastopnika: S. Altenschmidt in L. Buschmann, odvetnika)

Tožena stranka: Evropska komisija (zastopnika: J.-F. Brakeland in A. Becker, agenta)

Predmet

Predlog na podlagi člena 265 PDEU, naj se ugotovi, da Komisija protizakonito ni odločila o skupni letni količini pravic do emisij, ki naj bi se brezplačno dodelile zaradi bistvene spremembe zmogljivosti podnaprave tožeče stranke z referenčno vrednostjo za vročo litino, in podredno, predlog na podlagi člena 263 PDEU za razglasitev ničnosti sklepa, ki naj bi ga Komisija sprejela 19. julija 2019 v zvezi z opominom tožeče stranke z dne 1. julija 2019.

Izrek

1. Postopek s tožbo se ustavi.

2. Vsaka stranka nosi svoje stroške.

(1) UL C 363, 28.10.2019.
C 255/18

Sklep predsednika Splošnega sodišča z dne 11. junija 2020 – Elevolution – Engenharia/Komisija

(Zadeva T-652/19 R)

(Začasna odredba - Javna naročila gradenj - Predlog za odlog izvršitve - Neobstoj nujnosti)

(2020/C 255/23)

Jezik postopka: portugalščina

Stranki

Tožeča stranka: Elevolution – Engenharia, S.A. (Amadora, Portugalska) (zastopniki: M. Marques Mendes, R. Campos, A. Dias Henriques, M. Troncoso Ferrer in C. García Fernández, odvetniki)

Tožena stranka: Evropska komisija (zastopnika: F. Dintilhac in I. Melo Sampaio, agenta)

Predmet

Predlog na podlagi členov 278 in 279 PDEU za odlog izvršitve sklepa Komisije z dne 12. julija 2019, s katerim je bila tožeča stranka za obdobje treh let izključena iz postopkov javnega naročanja in dodeljevanja nepovratnih sredstev, ki se financirajo iz Evropskega razvojnega sklada (ERS) v okviru Uredbe Sveta (EU) 2015/323 z dne 2. marca 2015 o finančni uredbi, ki se uporablja za 11. Evropski razvojni sklad (UL 2015, L 58, str. 17), z naložitvijo objave obvestila o izključitvi, ki je bila izrečena na spletnem mestu Komisije.

Izrek

1. Predlog za izdajo začasne odredbe se zavrne.
C 175/25

Sklep Splošnega sodišča z dne 13. marca 2020 – Jalkh/Parlament

(Zadeva T-183/19) (1)

(Ničnostna tožba - Pravo institucij - Spremembe Poslovnika Parlamenta - Večje interpelacije - Kršitev postopka - Člen 76(d) Poslovnika - Procesno upravičenje - Neobstoj neposrednega nanašanja - Neobstoj posamičnega nanašanja - Predpis - Izvedbeni ukrepi - Nedopustnost)

(2020/C 175/33)

Jezik postopka: francoščina

Stranki

Tožeča stranka: Jean-François Jalkh (Gretz-Armainvilliers, Francija) (zastopnik: F. Wagner, odvetnik)

Tožena stranka: Evropski parlament (zastopnika: S. Alonso de León in T. Lukácsi, agenta)

Predmet

Predlog na podlagi člena 263 PDEU za razglasitev ničnosti sklepa Parlamenta P8_TA(2019)0046 z dne 31. januarja 2019 o spremembi naslova I, poglavji 1 in 4, naslova V, poglavje 3, naslova VII, poglavji 4 in 5, naslova VIII, poglavje 1, naslova XII, naslova XIV in priloge II k Poslovniku Parlamenta [2018/2170(REG)].

Izrek

1. Tožba se kot nedopustna zavrže.

2. Jeanu-Françoisu Jalkhu se naloži plačilo stroškov.

(1) UL C 182, 27.5.2019.
C 191/14

Sklep Splošnega sodišča z dne 31. marca 2020 – AP/EIS

(Zadeva T-155/19) (1)

(Ničnostna in odškodninska tožba - Javni uslužbenci - Zaposleni EIS - Uslužbenčeva predložitev odpovedi iz osebnih razlogov - Dopust zaradi hude bolezni, ki se je začel pred datumom prenehanja pogodbe o zaposlitvi, ki ga je izbral uslužbenec - Zahteva za preklic odpovedi po datumu prenehanja pogodbe o zaposlitvi, ki ga je izbral uslužbenec - Zavrnitev EIS, da bi sprejela retroaktivni preklic odpovedi - Preložitev datuma prenehanja pogodbe o zaposlitvi zaradi bolniškega dopusta - Možnost uporabe člena 33 kadrovskih predpisov EIS - Tožba, ki je delno očitno nedopustna in delno očitno brez pravne podlage)

(2020/C 191/18)

Jezik postopka: angleščina

Stranki

Tožeča stranka: AP (zastopnica: L. Levi, odvetnica)

Tožena stranka: Evropski investicijski sklad (zastopniki: M. Leander, N. Panayotopoulos in F. Dascalescu, agenti, skupaj s P-E. Partschem in T. Evansom, odvetnikoma)

Predmet

Predlog na podlagi člena 270 PDEU in člena 50a Statuta Sodišča Evropske unije, naj se na prvem mestu razlgasi ničnost dopisov EIS z dne 30. avgusta in 3. oktobra 2018 o zavrnitivi zahteve tožeče stranke z dne 20. junija 2018, na drugem mestu EIS naloži, naj tožeči stranki plača nadomestilo iz člena 33 kadrovskih predpisov EIS, in na tretjem mestu, naj se odredi povračilo nepremoženjske škode, ki naj bi jo utrpela tožeča stranka.

Izrek

1. Tožba se deloma kot očitno nedopustna in deloma kot očitno brez pravne podlage zavrže.

2. Osebi AP se naloži plačilo stroškov.

(1) UL C 155, 6.5.2019.
Sklep Splošnega sodišča z dne 16. januarja 2020 – Hemp Foods Australia/EUIPO – Cabrejos (Sativa)

(Zadeva T-128/19) (1)

(Ničnostna tožba - Znamka Evropske unije - Mednarodna registracija, v kateri je imenovana Evropska unija - Neobstoj vpisa spremembe imetnika v nacionalni register - Neobstoj procesnega upravičenja - Dopustnost)

(2020/C 77/71)

Jezik postopka: angleščina

Stranke

Tožeča stranka: Hemp Foods Australia Pty Ltd (Sydney, Avstralija) (zastopnika: M. Holah in P. Brownlow, solicitors)

Tožena stranka: Urad Evropske unije za intelektualno lastnino (zastopnik: E. Markakis, agent)

Druga stranka pred odborom za pritožbe, intervenientka v postopku pred Splošnim sodiščem: César Raúl Dávila Cabrejos (Lima, Peru) (zastopnik: L. Estropá Navarro, odvetnik)

Predmet

Tožba zoper odločbo drugega odbora za pritožbe pri EUIPO z dne 16. novembra 2018 (zadeva R 1041/20182), ki se nanaša na postopek z ugovorom med M. Cabrejosom in Raw With Life Pty Ltd as Trustee for Benhaim Trading Trust.

Izrek

1. Tožba se zavrže kot nedopustna.

2. Hemp Foods Australia Pty Ltd nosi stroške.

(1) UL C 182, 27.5.2019.
Sklep predsednika Splošnega sodišča z dne 23. oktobra 2019 – Walker in drugi/Parlament in Svet

(Zadeva T-383/19 R)

(Začasna odredba - Področje svobode, varnosti in pravice - Uredba (EU) 2018/1806 - Izguba državljanstva Unije - Predlog za izdajo začasnih ukrepov - Očitna nedopustnost tožbe o glavni stvari - Nedopustnost)

(2019/C 432/70)

Jezik postopka: francoščina

Stranke

Tožeče stranke: Hilary Elizabeth Walker (Cadiz, Španija), Jennifer Ann Cording (Valdagno, Italija), Douglas Edward Watson (Beaumont-du-Périgord, Francija), Christopher David Randolph (Ballinlassa Belcarra Castlebar, Irska), Michael Charles Strawson (Serralongue, Francija) (zastopnik: J. Fouchet, odvetnik)

Toženi stranki: Evropski parlament (zastopnika: D. Warin in R. van de Westelaken, agenta) in Svet Evropske unije (zastopniki: S. Cholakova, R. Meyer in M. Bauer, agenti)

Predmet

Predlog na podlagi členov 278 in 279 PDEU za odložitev izvršitve Uredba (EU) 2019/592 Evropskega parlamenta in Sveta z dne 10. aprila 2019 o spremembi Uredbe (EU) 2018/1806 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so izvzeti iz te obveznosti, glede izstopa Združenega kraljestva iz Unije (UL 2019, L 103 I, str.1) in za sprejetje nekaterih začasnih ukrepov.

Izrek

1. Predlog za izdajo začasne odredbe se zavrne.
Sklep predsednika Splošnega sodišča z dne 15. julija 2019 – 3V Sigma/ECHA

(Zadeva T-176/19 R)

(Začasna odredba - REACH - Snov uvasorb HEB - Postopek za presojo - Odločba komisije za pritožbe pri ECHA - Predlog za izdajo začasne odredbe - Neobstoj nujnosti)

(2019/C 328/65)

Jezik postopka: angleščina

Stranki

Tožeča stranka: 3V Sigma SpA (Milano, Italija) (zastopniki: najprej C. Bryant, S. Hainsworth, solicitors, skupaj s C. Krampitz, odvetnikom, nato C. Bryant, S. Hainsworth in D. Anderson, solicitors)

Tožena stranka: Evropska agencija za kemikalije (zastopnika: najprej M. Heikkilä in W. Broere, potem W. Broere, agenta)

Predmet

Predlog na podlagi členov 278 in 279 PDEU za odlog izvršitve odločbe komisije za pritožbe ECHA A-004-2017 z dne 15. januarja 2019 v zvezi s presojo kemikalije uvasorb HEB in posledično, za odlog roka, ki je predpisan za sporočitev rezultatov preskusov, za čas trajanja odloga ali za izdajo kakršne koli druge ali dopolnilne odredbe, ki bi se predsedniku Splošnega sodišča zdela potrebna ali primerna.

Izrek

1. Predlog za sprejetje začasne odredbe se zavrne.
C 61/38

Sklep Splošnega sodišča z dne 17. decembra 2019 – AG/Europol

(Zadeva T-756/18) (1)

(Ničnostna tožba - Javni uslužbenci - Sklep (EU) 2015/1889 o razpustitvi pokojninskega sklada Europola - Nepravilnost predhodnega postopka - Nedopustnost)

(2020/C 61/48)

Jezik postopka: nemščina

Stranki

Tožeča stranka: AG (zastopnica: C. Abrar, odvetnica)

Tožena stranka: Agencija Evropske unije za sodelovanje na področju preprečevanja, odkrivanja in preiskovanja kaznivih dejanj (zastopniki: J. Teal in A. Ketels, agentki, skupaj z D. Waelbroeckom in A. Duron, odvetnikoma)

Predmet

Predlog na podlagi člena 270 PDEU za razglasitev ničnosti odločbe Europola zaradi molka organa, s katero je bila zavrnjena pritožba tožeče stranke z dne 2. julija 2018 zoper odločbo zaradi molka organa, s katero je Europol zavrnil zahtevek tožeče stranke, naj sprejme obrazloženo odločbo v zvezi s pravicami tožeče stranke v neodvisnem začasnem pokojninskem skladu, ki je bil ustanovljen s členom 37 priloge 6 h Kadrovskim predpisom Europola.

Izrek

1. Tožba se zavrže.

2. Postopek predlogom Sveta Evropske unije za intervencijo se ustavi.

3. AG in Agencija Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) nosita vsak svoje stroške.

4. Svet nosi svoje stroške v zvezi s predlogom za intervencijo.

(1) UL C 93, 11.3.2019.
C 399/60

Sklep Splošnega sodišča z dne 17. junija 2019 – BS/Parlament

(Zadeva T-593/18) (1)

(Javni uslužbenci - Uradniki - Obvestilo o spremembi pokojninskih pravic - Otroški dodatek - Dodatek za šolanje - Otrok, ki se zaradi invalidnosti ali bolezni ne more sam preživljati - Dejansko vzdrževanje otroka - Člen 2 Priloge VII h Kadrovskim predpisom - Povračilo neupravičeno plačanih zneskov - Očitna napaka pri presoji - Pravica do dobrega upravljanja - Ničnostna tožba)

(2019/C 399/73)

Jezik postopka: francoščina

Stranki

Tožeča stranka: BS (zastopnika: M. Maes in J.-N. Louis, odvetnika)

Tožena stranka: Evropski parlament (zastopniki: sprva D. Boytha in T. Lazian, nato T. Lazian in C. González Argüelles, agenti)

Predmet

Tožba na podlagi člena 270 PDEU za razglasitev ničnosti obvestila o spremembi pokojninskih pravic z dne 10. avgusta 2017, ki ga je izdal Parlament, na eni strani in „po potrebi“ odločitve o povračilu neupravičeno plačanih zneskov 1 589,16 EUR za september, oktober in november 2017 ter 4 815,16 EUR, kakor izhaja iz obvestila o nakazilu pokojnine, ki ga je tožeča stranka prejela za december 2017.

Izrek

1. Tožba se zavrne.

2. Oseba BS nosi svoje stroške in stroške Evropskega parlamenta.

(1) UL C 427, 26.11.2018.